text: বুলবুল আহমেদের স্ত্রী গুরুতর অসুস্থ, দোয়া চাইলেন মেয়ে | দৈনিক সময়ের চিত্র
  Home বিনোদন বুলবুল আহমেদের স্ত্রী গুরুতর অসুস্থ, দোয়া চাইলেন মেয়ে
  জনপ্রিয় চিত্রনায়ক বুলবুল আহমেদের সহধর্মিণী ডেইজি আহমেদ গুরুতর অসুস্থ হয়ে রাজধানীর একটি হাসপাতালে চিকিৎসাধীন। এ তথ্য গণমাধ্যম নিশ্চিত করেছেন তার ছোট মেয়ে ঐন্দ্রিলা আহমেদ।
  ঐন্দ্রিলা জানান, তার মায়ের শ্বাসযন্ত্রে পানি জমেছে। বুধবার (৮ সেপ্টেম্বর) তার এনজিওগ্রাম করা হয়েছে। আজ (৯ সেপ্টেম্বর) পেস মেকার বসানো হবে।
  তিনি বলেন, ‌'আমার আম্মুর জন্য সবাই দোয়া করবেন যেন আল্লাহ তাকে দ্রুত সুস্থ করে তুলেন। আব্বুকে হারানোর পর আম্মুই আমার পৃথিবী। আমি মানসিকভাবে খুব ভেঙে পড়েছি। জানি না কী হবে। তবে আল্লাহ যেন আমার মায়ের ওপর সহায় হন, এজন্য সবার কাছে দোয়া চাইছি।'
  গত ৪ সেপ্টেম্বর চিকিৎসার জন্য হাসাপাতালে ভর্তি হন ডেইজি আহমেদ। কয়েক মাস আগে ডেইজি আহমেদ করোনায় আক্রান্ত হন। পরবর্তীতে বেশ সুস্থ ছিলেন তিনি। কিন্তু হঠাৎ অসুস্থ হয়ে যাওয়ায় তাকে হাসপাতালে ভর্তি করা হয়। একজন হার্ট স্পেশালিস্টের তত্ত্বাবধানে তার চিকিৎসা চলছে।